تاجکستان – قرغزستان چیگره سیده ایککی اولکه حربیلری اورته سیده قوراللی توقنه شوونینگ تکرار باشله گن لیگی و عاقبتده 11 کیشی نینگ یره لنگن لیگی بیلدیریلدی.
قرغزستان ملی خوفسیزلیک دولت کینگشی مطبوعات باشقرووی تامانیدن بیریلگن بیاناتده، تاجکستان – قرغزستان چیگره سیده توقنه شوو یوزبیرگن لیگی معلوم قیلیندی.
بیاناتده، تاجکستان تامانی نینگ قرغزستان نینگ چیگره قیشلاقلریده مسکونی منطقه لرینی آتش آستیگه آلگن لیگی افاده ایتیلدی.
قرغزستان تشقی ایشلر وزیرلیگی تامانیدن بیریلگن بیاناتده بیلدیریلیشیچه، قرغزستان تشقی ایشلر وزیری جِییَن بیک قلوبایف بیلن تاجکستان تشقی ایشلر وزیری سراج الدین مهرالدین چیگره ده گی وضعیت بوییچه اوچره شوو اوتکزدی.
ایککی اولکه تشقی ایشلر وزیرلری نینگ اوچره شوویده، چیگره ده گی وضعیت نینگ سیاسی و دیپلوماتیک یوللر آرقه لی ییچیلیشی کیره ک لیگی گه اشاره قیلینگن لیگی تاکییدلندی.
شونده ی بولیب قرغزستان تشقی ایشلر وزیرلیگی ناقانونی و نا معقول روشده گی حرکتلری طفیلی تاجکستان تامانی گه ناراضیلیک نوتی بیرگن.
قرغزستان – تاجکستان چیگره کوچلری اورته سیده آلدینگی کونی یوز بیرگن توقنه شووده قرغزستان تامانیده بیرته سی حربی 2 نفر یره لنگندی.
حادثه پایتخت تاشکینت ده یوزبیرگن
